ROMÂNIA 
JUDETUL SUCEAVA 
MUNICIPIUL CÂMPULUNG MOLDOVENESC 
                                               PRIMAR 	. 
Nr.____din____12.2022

REFERAT DE APROBARE 

la proiectul de hotărâre cu privire la acordarea titlului de ,,Cetățean de onoare al municipiului Câmpulung Moldovenesc” domnului Bejan Sergiu - Vasile
, 
Conform prevederilor art. 129 alin. (13) din Ordonanța de Urgență nr. 57/2019 privind Codul administrativ, cu modificările și completările ulterioare, Consiliul Local poate conferii persoanelor fizice române sau străine cu merite deosebite titlul de cetățean de onoare al comunei, orașului sau municipiului, în baza unui regulament propriu. 
Prin Hotărârea Consiliului Local nr. 112/2022 privind aprobarea Statutului municipiului Câmpulung Moldovenesc a fost aprobată, prin Anexa 7. a, Procedura privind acordarea titlului de "Cetățean de onoare al municipiului Câmpulung Moldovenesc".
Domnul Bejan Sergiu – Vasile s-a născut în anul 18.11.1996 în municipiul Suceava, a început să practice sportul canotaj din anul 2011, urcând treaptă cu treaptă spre culmile succesului. 
În spatele celor peste 75 de titluri obținute la Campionatele Mondiale, Europene, Balcanice, Naționale și alte competiții, se numără ani de dăruire, perseverență și motivație. Enumerăm cele mai importante:
-	Locul 3 Campionatele europene Glasgow, Marea Britanie 2018, proba 8 rame cu cărmaci;
-	Locul 2 Campionatele europene Poznan, Polonia 2020, proba 8 rame cu cărmaci;
-	Locul 7 Jocurile Olimpice de la Tokyo 2020, proba 8 rame cu cărmaci;
-	Locul 2 Campionatele europene Varese, Italia 2021, proba 8 rame cu cărmaci;
-	Locul 1 Campionatele mondiale Racice, Cehia 2022, proba dublu rame;
-	Locul 1 Campionatele europene Munchen, Germania 2022, proba dublu rame.
În luna noiembrie 2017, sportivul Bejan Sergiu - Vasile a fost inclus în "Samurai 2020", programul de asistență specială a sportivilor cu potențial de a obține medalii la cea de a XXXII-a ediție de vară a JO Tokyo 2020.
În anul 2022, Sergiu Bejan și Marius Cozmiuc au devenit primii canotori români campioni mondiali în proba masculină de dublu rame.
Sportivul Bejan Sergiu - Vasile a promovat peste hotare imaginea municipiului nostru și în semn de recunoștință propun conferirea Titlului de ,,Cetățean de onoare al municipiului Câmpulung Moldovenesc”.
Cu aceste argumente supun aprobării Consiliului Local acest proiect de hotărâre. 

                           PRIMAR,

				Negură Mihăiță